A Bizottság 1298/2002/EK rendelete
(2002. július 17.)
a 3072/95/EK tanácsi rendeletnek a rizs importvámja tekintetében történő alkalmazására vonatkozó részletes szabályokról szóló 1503/96/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 411/2002/EK bizottsági rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2] és különösen annak 11. cikke (4) bekezdésére,
mivel:
(1) A legutóbb a 2831/98/EK rendelettel [3] módosított 1503/96/EK bizottsági rendelet [4] 4a. cikkének (3) bekezdése értelmében a basmati rizs behozataliengedély-kérelmét egy eredetigazolásnak kell kísérnie. Ezt az igazolást a Bizottság által elismert illetékes szervnek kell kiállítania. Az 1503/96/EK rendelet III. melléklete tartalmazza a Bizottság által elismert illetékes szervek jegyzékét. A pakisztáni hatóságok arról tájékoztatták a Bizottságot, hogy a pakisztáni basmati rizs eredetigazolását kiállító illetékes szerv 2002. augusztus 1-jétől megváltozik. Az 1503/96/EK rendelet III. mellékletét ezért ennek megfelelően módosítani szükséges.
(2) Annak érdekében, hogy a pakisztáni basmati rizs behozatalát 2002. augusztus 1-jétől az új illetékes pakisztáni szerv által kiállított eredetigazolás kísérhesse, ezt a rendeletet az említett időponttól kezdve kell alkalmazni.
(3) Az e rendeletben előírt rendelkezések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1503/96/EK rendelet III. mellékletében a "- Rice Export Corporation of Pakistan Ltd, Karachi" francia bekezdés helyébe "- Trading Corporation of Pakistan (Pvt) Ltd" lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet 2002. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. július 17-én.